ضوء المعالی شرح بدء الامالی

"ضوء المعالي شرح بدء الأمالي" یا "ضوء المعالي لبدء الأمالي" یا "ضوء المعالي على منظومة بدء الأمالي"، یہ ایک علمی کتاب ہے جو مشہور محدث علامہ ملا علی قاری (وفات: 1014ھ) کی تصنیف ہے۔ یہ اہل سنت کے عقائد کو واضح انداز میں بیان کرنے والی ایک آسان اور مختصر شرح ہے، جو انھوں نے منظومہ "بدء الأمالي" پر لکھی۔كشف الظنون عن أسامي الكتب والفنون. 

یہ منظومہ، جسے قصیدہ لامیة یا قصیدہ "يقول العبد في التوحيد" بھی کہا جاتا ہے، اصولِ دین کے موضوع پر ایک معروف نظم ہے جسے علامہ سراج الدین علی بن عثمان الأوشی الفرغانی الحنفی (وفات: 575ھ) نے لکھا۔ یہ نظم چھاسٹھ (66) اشعار پر مشتمل ہے اور اہل علم نے اسے قبولِ عام بخشا اور اس کی شروحات لکھنے کی طرف توجہ دی۔

"ضوء المعالي" اس نظم کی شروحات میں ایک درمیانی درجے کی شرح شمار ہوتی ہے، یعنی نہ تو بہت مختصر ہے کہ اجمال پیدا ہو اور نہ بہت طویل کہ تفصیل میں غلو ہو جائے۔

علامہ قاری کا اس شرح میں معمول یہ ہے کہ وہ پہلے الفاظ کی تشریح کرتے ہیں اور ان کا مراد بیان کرتے ہیں، پھر اس کے بعد عقیدے کے مسئلے کو واضح کرتے ہیں۔ وہ اس ضمن میں پہلے کے بعض شارحین سے بھی فائدہ اٹھاتے ہیں، الفاظ کا اعراب اور نحوی تجزیہ بھی پیش کرتے ہیں اور اس عقیدے سے متعلقہ احادیث کو بھی ذکر کرتے ہیں۔الغلاف الخلفي لكتاب: ضوء المعالي شرح بدء الأمالي، تحقيق: عبد الحميد التركماني، الناشر: دار الفتح للدراسات والنشر.

 حوالہ جات 

زمرہ:ماتریدی ادب
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ
زمرہ:تصویر کا متروک پیرامیٹر استعمال کرنے والے صفحات